सोनचाफ्याची पाउले |  इंदिरा संत यांची कविता  | SONCHAFYACHI PAULE | INDIRA SANT
Channel: ddlpune
Date: 27/02/2017

प्रेरणाविरेंद्र निर्मित 
दादांची डिजिटल लायब्ररी प्रस्तुत 
"वाचा आनंदे" मालिका भाग -३
दिग्दर्शन-प्रेरणा आणि विरेंद्र 
निर्मिती -प्रेरणा विरेंद्र क्रिएशन्स 
www.prernavirendra.com
#ddlpune, #हरवलेल्यासाहित्यकलेचेसोबती
https://ddlpune.blogspot.com/


इंदिरा संत यांची कविता 
सोनचाफ्याची पाउले 

दारा बांधता तोरण घर नाचले नाचले
कधी  येणार अंगणी सोनचाफ्याची पाउले

भिंती रंगल्या स्वप्‍नांनी झाल्या गजांच्या कर्दळी
दार नटून उभेच, नाही मिटायाची बोली

सूर्यकिरण म्हणाले घालु दारात रांगोळी
शिंपू पायावरी दंव म्हणे वरून पागोळी

भरू ओंजळ फुलांनी बाग म्हणे लहरून
देईन मी आशीर्वाद केळ म्हणाली हासून

येरझारा घाली वारा गंध मोतिया घेउनी
सोनचाफ्याची पाउले कधी  येतील अंगणी
सोनचाफ्याची पाउले कधी  आलीत अंगणी